پروفیسر مرغوب بانہٲلی چھ ُکٲشرِ زبٲنۍ ہُنداکھ ممتاز شٲعر،تسٕنز شٲعری منزچھے سمٲجی خدمتٕچ تہٕ افٲدۍیتٕچ زیادے پہن کل لبنہٕ یوان،اَتہ نہ چھُ تُم تڑاخ تہٕ نہ ویکھُت لفظہٕ و وتُر، اتہ چھُ خۅش یوان سوت ساوٮ۪ر ، سیزر تہٕ سنٮ۪ر ۔ اتہ ِ چھِ مثبت فکری رٔوۍیِچ تہٕ مثبت انسٲنی قدرن ہٕنز پاسدٲری تہٕ ترجمٲنی ۔پنٕنۍ مشاہدات ، خیالات تہٕ احساسات فنکارانہٕ پٲٹھۍ باونہٕ خٲطرٕ ورتاوِ تمٔۍ شٲعری ہٕنزاَلہٕ پلہٕ سارے ؤنتۍ زٲژ، غزل ، گیت ، وژُن ٹُکھ ، رُبٲعی ، آزاد نظٕم ، پابند نظم ،نثری نظم، منقبت تہٕ نعت لٮ۪کھنہٕ علاوٕ کور تمٔۍ تصویری نظمہٕ لٮ۪کھٕ نُک اکہ نوو تہٕ نٮ۪رل تُجربہٕ تہ، اماپوز یہ تجربہٕ ژھۅکٮ۪و تسٕنزنٕے کٔژ تام نظمن پٮ۪ٹھ تِکیازِ اَتھ موزنہٕ پتہٕ سانٮ۪و شٲعرو۔ مرغوب صٲبنہ شٲعری منزچھے نٔوحٮ۪ساگہی تہ تہٕ اَتہ چھُ خۅش یوان طنز تہ میلان، یُس باضے اخلٲقی بے راہ رٔوی یا انسٲنی قدرن ہٕنزِ مِسمٲری پٮ۪ٹھ کرنہٕ آمُت چھُ ،مثلن نوم شعر